cyanic-selkie/wikianc huggingface dataset:
அரசு ஆண்கள் மேல்நிலைப் பள்ளி, கீரனூர்
அரசு ஆண்கள் மேல்நிலைப் பள்ளி கீரனூர் (Government Boys Higher Secondary School, Keeranur) இந்தியாவின் தமிழ்நாடு மாநிலத்திலுள்ள புதுக்கோட்டை மாவட்டம், குளத்தூர் தாலுகாவில் புதுக்கோட்டை- திருச்சி செல்லும் வழியில் புதுக்கோட்டையிலிருந்து 25 கி.மீ தொலைவில் அமைந்துள்ளது.
நிர்வாகம்
இப்பள்ளி தமிழ்நாடு அரசு பள்ளிக்கல்வித் துறையின் கீழ் செயல்படுகிறது. இதன் நிர்வாகப்பொறுப்பை மாவட்ட அளவில் புதுக்கோட்டை மாவட்ட முதன்மைக் கல்வி அலுவலர் கவனிக்கிறார்.
மாணவர்கள் மற்றும் ஆசிரியர்கள்
இப்பள்ளியில் 2016-17 கல்வியாண்டின்படி 700 க்கும் மேற்பட்ட மாணவர்கள் படிக்கின்றனர். 1 தலைமையாசிரியர், 12 பட்டதாரி ஆசிரியர்கள், 14 முதுநிலை பட்டதாரி ஆசிரியர்கள், 2 இடைநிலையாசிரியர்கள், 2 உடற்கல்வியாசிரியர்கள் மற்றும் அலுவலக பணியாளர்கள் பணியாற்றி வருகின்றனர்.
தேர்ச்சி விவரம்
12-ஆம் வகுப்பில் 2015-16-ஆம் கல்வியாண்டு முதல் மாணவர்கள் 1000க்கும் மேற்பட்ட மதிப்பெண்களை பெற்று பெருமை சேர்த்து வருகின்றனர். பொதுத் தேர்வு தேர்ச்சி விகிதத்தில் 2015-16-இல் புதுக்கோட்டை மாவட்டத்தில் உள்ள  ஆண்கள் மேல்நிலைப் பள்ளிகளில் முதலிடம் பெற்றது இப்பள்ளி. கடந்த ஆண்டு (2016-17) 10-ஆம் வகுப்பு பொதுத் தேர்வில் 98% மாணவர்கள் தேர்ச்சி பெற்றனர் என்பது குறிப்பிடத்தக்கது. இங்கு கணினிகள் போன்ற தொழில்நுட்பம் கொண்டு பாடம் கற்பிக்கப்படுகிறது. கலை, பேச்சு, மற்றும் பிற துறைகளிலும் இப்பள்ளி மாணவர்கள் பரிசு பெற்றுள்ளனர். மாவட்ட அளவில் நடைபெற்ற தடகள போட்டியில் கீரனூர் அரசு ஆண்கள் மேல்நிலைப்பள்ளி மாணவர்கள் பல்வேறு போட்டிகளில் கலந்து கொண்டு மாநில அளவில் நடைபெறும் போட்டிகளில் கலந்து கொள்கின்றனர்.
இசுகாண்டினேவிய வானூர்தி
இஸ்காண்டினேவிய வானூர்தி (Scandinavian Airlines; SAS; Scandinavian Airlines System, இஸ்காண்டினேவிய வானூர்தி நிறுவனம்) டென்மார்க், நார்வே, சுவீடன் ஆகிய நாடுகளின் பதிவு செய்யப்பட்ட விமானப் போக்குவரத்து நிறுவனமாகும். இது, இஸ்காண்டினேவியாவில் உள்ள மிக பெரிய விமான சேவை நிறுவனமாகும்.
மேற்கோள்கள்
பகுப்பு:விமானசேவை நிறுவனங்கள்
தொல்காப்பியம் பொருளியல் செய்திகள்
அடிக்குறிப்பு
வெறுமனே தரப்பட்டுள்ள எண்கள் இவ்வியலில் உள்ள நூற்பா எண்ணைக் குறிக்கும்.
கொரவப்பொத்தானை பிரதேச செயலாளர் பிரிவு
கொரவப்பொத்தானை பிரதேச செயலாளர் பிரிவு (Horowpothana Divisional Secretariat, ෙහොෙරොව්ෙපොතාන ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமத்திய மாகாணத்தில் உள்ள அனுராதபுரம் மாவட்டத்தில் உள்ளது. இப்பிரிவு துணை நிர்வாக அலகுகளாக 38 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 36714 ஆகக் காணப்பட்டது.
வெளியிணைப்புக்கள்
பகுப்பு:அனுராதபுரம் மாவட்டப் பிரதேச செயலாளர் பிரிவுகள்
கோட்செஃப்
கோட்செஃப் (ஆங்கில மொழி : CodeChef) என்பது உலகெங்கிலும் உள்ள நிரலாளர்களுக்கான போட்டி நிரலாக்க தளமாகும். இந்திய மென்பொருள் நிறுவனமான டைரக்டியின் கல்வி சேவை முயற்சியாக 2009 இல் கோட்செஃப் தொடங்கப்பட்டது.
கோட்செஃப் தளத்தில் மாதாந்திர நிரலாக்க போட்டிகள் நடைபெறுகின்றன. மேலும், பள்ளிகள், கல்லூரிகள் மற்றும் பெண்களிடம் நிரலாக்கத்தை ஊக்கப்படுத்த பல முயற்சிகளை கோட்செஃப் செய்கிறது. கல்லூரி மாணவர்களுக்கான ஐசிபிசி மற்றும் பள்ளி மாணவர்களுக்காக ஐஓஐ ஆகியவையின் இந்தியா பிராந்திய சுற்றை நடத்த கோட்செஃப் தளம் உதவுகின்றது. 2020 ஆம் ஆண்டில், கோட் செஃப்பின் பாதுகாவலர் டைரக்டியில் இருந்து (பவின் துராகியாவால் நிறுவப்பட்டது) அன்அகாடெமி (முன்ஜால், முதன்மை செயல் அலுவலர்) ஆக மாற்றப்பட்டது.
மேற்கோள்கள்
பகுப்பு:நிரலாக்கப் போட்டிகள்
அரோகன் எண்
அரோகன் எண் என்பது ஓர் எண்ணை, அதில் உள்ள இலக்க எண்களின் கூட்டுத்தொகையை, ஏதாவது ஓர் எண்ணின் மடியாகக் கொண்டு சமப்படுத்த முடியும் என்றால், அந்த எண்ணை 'அரோகன் எண்' என்றழைக்கலாம். அரோகன் எண்ணைக் கணிதவியல் மொழியில்
இந்த நிபந்தனைக்கு உட்படும் S மற்றும் n ன் மதிப்புகள் மட்டுமே அரோகன் எண்களைத் தருகின்றன.
சான்று:
உசாத்துணை
டாக்டர் மெ. மெய்யப்பன் .'விளையாட்டுக் கணக்குகள்' அறிவுப் பதிப்பகம். ஜூன்,2003.
பகுப்பு:எண்கள்
செலெனா
செலெனா என்று பரவலாக அறியப்படும் செலெனா கின்டானியா-பெரெசு (Selena Quintanilla–Pérez, 16 ஏப்ரல் 1971 – 31 மார்ச்சு 1995) அமெரிக்க பாடகர்-பாடலாசிரியரும் நடிகையும் ஒய்யார வரைகலைஞரும் ஆவார். "டெகனோ இசையின் அரசி" என்றும் "மெக்சிக்கோவின் மடோனா" என்றும் அழைக்கப்பட்டார். செலெனா மெக்சிக்கோ-அமெரிக்கத் தந்தைக்கும் அரை-செரோக்கீ தாயாருக்கும் கடைசிக் குழந்தையாகப் பிறந்தார். தனது பன்னிரெண்டாவது அகவையிலேயே செலெனோ யி லோசு டினோசு என்ற தமது இசைக்குழுவுடன் முதல் இசைத்தட்டை வெளியிட்டார். 1987 டெகனோ இசை விருதுகளில் அந்த ஆண்டுக்கான சிறந்த பெண் வாய்ப்பாட்டிற்கான விருதினைப் பெற்றார். இந்த விருதை அவர் தொடர்ந்து எட்டு முறை பெற்றுள்ளார். 1989இல் ஈஎம்ஐ இலத்தீனுடன் சாதனை உடன்பாடு கண்டார். அவர்களுடன் ஐந்து எசுப்பானிய-மொழி இசைத்தொகுப்புகளை வெளியிட்டார்; இவை ஒவ்வொன்றும் புகழிலும் விற்பனையிலும் வெற்றி கண்டன.
"கோமோ லா பிளோர்" என்ற பாடல் அவரை அடையாளப்படுத்தும் பாடலாக அமைந்தது; 1992இல் அமெரிக்க பில்போர்டு ஹாட் லத்தீன் டிராக்சு தரவரிசையில் ஆறாவது இடத்தைப் பிடித்திருந்தது. அடுத்த ஆண்டு, செலெனா லைவ்! சிறந்த மெக்சிக்க/அமெரிக்க இசைத்தொகுப்பிற்கான கிராமி விருது பெற்றது. 1994இல் வெளியான அமோர் புரொகிபிடோ இசைத்தொகுப்பில் ஐந்து பாடல்கள் முதலிடத்தைப் பிடித்தன. இவ்வகைச் சாதனையை நிகழ்த்திய முதல் இசுப்பானிய பாடகர் செலெனா ஆகும். எக்காலத்தும் மிகவும் விரைவாக விற்பனையான இலத்தீன் பாடற்தொகுப்பு இதுவேயாகும். 1994இல் ஈஎம்ஐ தலைவர் செலெனா ஆங்கிலத்தில் பாட ஊக்குவித்தார்; அதற்கேற்ப செலெனாவும் ஆங்கிலத்தில் பாட பயிற்சி எடுத்து வந்தார்.
மார்ச்சு 31, 1995இல் அவரது நண்பரும் செலெனா உடையங்காடியின் முன்னாள் மேலாளருமான யோலாண்டா சால்டிவாரால்  கொலை செய்யப்பட்டார். செலெனாவின் மரணம் இசுபானியச் சமூகத்தில் பெரும் தாக்கத்தை ஏற்படுத்தியது. பல மெழுகுவத்தி நினைவுக்கூட்டங்களும் பிற நினைவுக்கூட்டங்களும் அவரது விசிறிகளால் மேற்கொள்ளப்பட்டன. இரண்டு வாரங்களுக்குப் பிறகு அப்போது டெக்சாசு ஆளுநராக இருந்த ஜார்ஜ் வாக்கர் புஷ், ஏப்ரல் 16 நாளை "செலெனா நாளாக" அறிவித்தார். அவரது மொழிமாறிய முடிவுறாத இசைத்தொகுப்பு டிரீமிங் ஆஃப் யூ சூலை 18, 1995இல் வெளியானது. 1997இல், வார்னர் புரோஸ். நிறுவனம் அவரது வாழ்க்கையை ஒட்டிய செலெனா என்ற திரைப்படத்தை வெளியிட்டது. இதில் புவேர்ட்டோ ரிக்கோ நடிகை ஜெனிஃபர் லோபஸ் "செலெனா"வாக நடித்திருந்தார். இந்த வேடத்தின் மூலம் லோபஸ் பிரபலமானார்.
2005இல் செலெனா ¡வைவே! என்ற பாராட்டுக் கச்சேரி யூனிவிசனில் முதல்காட்சியாக வெளியானது. இந்த நிகழ்ச்சிக்கு அந்த தொலைக்காட்சியின் வரலாற்றிலேயே மிக உயர்ந்த மதிப்பீட்டெண் கிட்டியது. அமெரிக்கத் தொலைக்காட்சி வரலாற்றிலேயே மிகக் கூடுதலானோரால் காணப்பட்ட எசுப்பானிய மொழி நிகழ்ச்சியாகவும் இது அமைந்தது; 37 மில்லியன் மக்கள் இதனைக் கண்டனர். 2006இல் செலெனா அருங்காட்சியகம் அமைக்கப்பட்டது. செலெனாவின் நினைவாக மிராடொர் டெ லா பிளோர் என்ற வெண்கல உருவ அளவுச் சிலை அமைக்கப்பட்டது. இந்த நினைவகங்கள் டெக்சாசு மாநிலத்தின் கார்பசு கிறைஸ்ட்டில் உள்ளன. உலகெங்கும் இவரது இசைத்தொகுப்புகள் 90 மில்லியனுக்கும் கூடுதலாக விற்பனையாகியுள்ளன.
வெளி இணைப்புகள்
பகுப்பு:மெக்சிக்க அமெரிக்கர்கள் பகுப்பு:அமெரிக்க பாடகர்கள் பகுப்பு:1971 பிறப்புகள் பகுப்பு:1995 இறப்புகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:கிராமி விருது வென்றவர்கள்
இந்துமனேசு
இந்துமனேசு (Hindumanes) என்பது இந்தியாவில் காணப்படும் குதிக்கும் சிலந்தி (குடும்பம் சால்டிசிடே) பேரினமாகும். ஆகத்து 2020 வரை இரண்டு சிற்றினங்கள் இப்பேரினத்தின் கீழ் விவரிக்கப்பட்டுள்ளன:
மேற்கோள்கள்
பகுப்பு:சிலந்திகள் பகுப்பு:கணுக்காலி பேரினங்கள்
கங்கைகொண்டான் (கடலூர்)
கங்கைகொண்டான்  (ஆங்கிலம்:Gangaikondan), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம், விருத்தாச்சலம் வட்டம், கம்மாபுரம் ஊராட்சி ஒன்றியத்தில் இருக்கும் ஒரு பேரூராட்சி ஆகும்.
அமைவிடம்
கடலூர் - விருத்தாச்சலம் தேசிய நெடுஞ்சாலையில் அமைந்த கங்கைகொண்டான் பேரூராட்சிக்கு கிழக்கில் கடலூர் 45 கிமீ; மேற்கில் விருத்தாச்சலம் 18 கிமீ; வடக்கில் சிதம்பரம் 40 கிமீ மற்றும் தெற்கில் நெய்வேலி பழுப்பு நிலக்கரி நிறுவனம் 10 கிமீ தொலைவில் உள்ளது.
பேரூராட்சியின் அமைப்பு
19.50 சகிமீ பரப்பும், 15 பேரூராட்சி மன்ற உறுப்பினர்களையும்,  25 தெருக்களையும் கொண்ட  இப்பேரூராட்சி புவனகிரி (சட்டமன்றத் தொகுதி)க்கும், சிதம்பரம் மக்களவைத் தொகுதிக்கும் உட்பட்டது.
வெளி இணைப்புகள்
பகுப்பு:கடலூர் மாவட்டத்தில் உள்ள பேரூராட்சிகள்
ஆகுஸ்ட் ரொடான்
பிரான்சுவா-அகுஸ்ட்-ரெனே ரொடான் (François-Auguste-René Rodin, 12 நவம்பர் 1840 – 17 நவம்பர் 1917), பொதுவாக அகுஸ்ட் ரொடான் என அறியப்படும் இவர் ஒரு பிரெஞ்சு சிற்பி ஆவார். நவீன சிற்பவியலுக்குத் தந்தை என அறியப்பட்டாலும் இவர் பண்டைய நடைக்கு எதிராக புரட்சி செய்யவில்லை. வழமையான நடையில் பயின்று தொழிலாளி போன்று உழைத்து சிற்பத்துறையில் சிறப்புகள் பெற்றாலும் பாரிசின் முன்னணி கலைப்பள்ளிகள் இவரை என்றும் அனுமதிக்கவில்லை.
சிற்பவியலில், ரொடான் களிமண்ணில் சிக்கலான, கிளர்ந்தெழும், ஆழமான மேற்பரப்புகளை வடிவமைப்பதில் தனித்திறமை கொண்டிருந்தார். ரொடானின் பல குறிப்பிடத்தக்க சிற்பங்கள் அவரது காலத்தில் வெகுவாக விமரிசிக்கப்பட்டன. அக்காலத்திய நடையான அலங்காரங்கள் மிகு, முறையான, பெரிதும் கருப்பொருள் சார்ந்த சிலை வடிவங்களுடன் ரொடானின் படைப்புகள் போட்டியிட்டன. வழமையான தொன்மவியல் மற்றும் உருவக நடைகளுக்கு எதிராக அவரது பெரும்பாலான அசல் படைப்புகள் மனித வடிவத்தை உண்மையாக, தனித்தன்மை வெளிப்படுத்துமாறு அமைந்திருந்தன. தனக்கெதிரான விமரிசனங்களுக்காக தனது நடையை மாற்றிக்கொள்ளவில்லை. தொடர்ச்சியான கலைப்படைப்புகள் அரசிடமும் கலைச் சமூகத்திடமும் வரவேற்பைப் பெறலாயிற்று.
1875ஆம் ஆண்டு தனது இத்தாலியப் பயணத்தால் உந்தப்பட்ட முதல் சிற்பம் முதல் அவரது புகழ் மெதுவே வளரத் தொடங்கியது. 1900களில் உலகம் வியக்கும் சிற்பியாக போற்றப்பட்டார். 1900ஆம் ஆண்டு அவர் நிகழ்த்திய கண்காட்சிக்குப் பிறகு பல செல்வந்தர்கள் அவரது படைப்புக்களை வாங்க விரும்பினர். மேல்மட்ட கல்விமான்களுடனும் கலைஞர்களுடனும் பழக்கம் ஏற்பட்டது. தனது வாழ்நாள் முழுவதும் துணைவராக இருந்த ரோசு பியூரேவை இருவரின் கடைசி ஆண்டில் மணம் புரிந்தார். 1917ஆம் ஆண்டு அவரது மறைவிற்குப் பின்னர் இவரது படைப்புக்களுக்கு புகழ் மறையத் தொடங்கினாலும் சில பத்தாண்டுகளில் மீண்டும் உச்சத்தை எட்டியது.
வெளியிணைப்புகள்
பகுப்பு:1840 பிறப்புகள் பகுப்பு:1917 இறப்புகள் பகுப்பு:பாரிசு நபர்கள் பகுப்பு:பிரான்சிய சிற்பக் கலைஞர்கள்
தொட்டியம் ஊராட்சி
தொட்டியம் ஊராட்சி (Thottiam Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சின்ன சேலம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3769 ஆகும். இவர்களில் பெண்கள் 1904 பேரும் ஆண்கள் 1865 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
களமசேரி சட்டமன்றத் தொகுதி
களமசேரி சட்டமன்றத் தொகுதி, கேரளத்தின் 140 சட்டமன்றத் தொகுதிகளில் ஒன்று. இது எர்ணாகுளம் மாவட்டத்தில் உள்ளது. கணயன்னூர் வட்டத்தில் உள்ள களமசேரி நகராட்சி, ஏலூர் நகராட்சி ஆகியவையும், பரவூர் வட்டத்தில் உள்ள ஆலங்காடு, கடுங்ஙல்லூர்,  குன்னுகரை,  கருமால்லூர் ஆகிய ஊராட்சிகளையும் கொண்டது இந்த தொகுதி. .
சான்றுகள்
பகுப்பு:கேரள சட்டமன்றத் தொகுதிகள்
கோட்டக்குப்பம் நகராட்சி
கோட்டக்குப்பம் நகராட்சி, தமிழ்நாட்டின் விழுப்புரம் மாவட்டம், வானூர் வட்டத்தில் அமைந்த கோட்டக்குப்பம் பேரூராட்சியின் மக்கள் தொகை வளர்ச்சி காரணமாக 12 செப்டம்பர் 2021 அன்று நகராட்சியாக தரம் உயர்த்தப்பட்டது.
மேற்கோள்கள்
பகுப்பு:விழுப்புரம் மாவட்டம் விழுப்புரம் மாவட்ட நகராட்சிகள் பகுப்பு:தமிழ்நாடு நகராட்சிகள்
வாடிப்பட்டி ஊராட்சி ஒன்றியம்
வாடிப்பட்டி ஊராட்சி ஒன்றியம் (VADIPPATTI PANCHAYAT UNION), இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும். வாடிப்பட்டி வட்டத்தில் அமைந்த இந்த இவ்வூராட்சி ஒன்றியத்தில் 23 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின்  வட்டார வளர்ச்சி அலுவலகம் வாடிப்பட்டியில் இயங்குகிறது.
மேற்கோள்கள்
பகுப்பு:மதுரை மாவட்ட ஊராட்சி ஒன்றியங்கள்
டஃப்டி மான்
டஃப்டி மான் (Tufty Mann, பிறப்பு: திசம்பர் 28 1920, இறப்பு: சூலை 31 1952), தென்னாப்பிரிக்க அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும், 73 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 -1951 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1920 பிறப்புகள் பகுப்பு:1952 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மோட்சகுளம் அழகியநாதேஸ்வரர் கோயில்
மோட்சகுளம் அழகியநாதேஸ்வரர் கோயில் தமிழ்நாட்டில் விழுப்புரம் மாவட்டம், மோட்சகுளம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகியநாதேஸ்வரர் சன்னதியும், உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:விழுப்புரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தரூர் புல்லைய்யா
தரூர் புல்லைய்யா (Darur Pullaiah) என்பவர் இந்திய தேசிய காங்கிரசு கட்சியைச் சேர்ந்த ஓர் அரசியல்வாதி ஆவார். 1977 மற்றும் 1980 ஆம் ஆண்டுகளில் இவர் ஆந்திரப்பிரதேச மாநிலத்தின் அனந்தப்பூர் தொகுதியிலிருந்து இந்திய நாடாளுமன்றத்திற்கும், நாடாளுமன்றத்தின் கீழவைக்கும் தேர்ந்தெடுக்கப்பட்டார். சென்னை இலயோலாக் கல்லூரி மாணவரான இவர் சென்னை சட்டக் கல்லூரியிலும் படித்து பட்டம் பெற்றுள்ளார்
மேற்கோள்கள்
பகுப்பு:வாழும் நபர்கள் பகுப்பு:ஆந்திரப் பிரதேச அரசியல்வாதிகள் பகுப்பு:இந்திய அரசியல்வாதிகள் பகுப்பு:6வது மக்களவை உறுப்பினர்கள் பகுப்பு:7வது மக்களவை உறுப்பினர்கள்
பறவூர் சட்டமன்றத் தொகுதி
பறவூர் சட்டமன்றத் தொகுதி, கேரளத்தின் 140 தொகுதிகளில் ஒன்று. இது எறணாகுளம் மாவட்டத்தில் அமைந்துள்ளது. வடக்கு பறவூர் நகராட்சியும், பரவூர் வட்டத்தில் அமைந்துள்ள சேந்தமங்கலம்,  சிற்றாட்டுகரை,  ஏழிக்கரை,  கோட்டுவள்ளி,  புத்தன்வேலிக்கரை,  வராப்புழை,  வடக்கேக்கரை ஆகிய ஊராட்சிகளும் இதனுள் அடங்கும். .
டெம்லோ எண்கள்
டெம்லோ எண்கள் (Demlo numbers) என்பவை கப்ரேக்கர் என்ற இந்தியக் கணிதவியலாளர் கண்டறிந்த எண்கள் ஆகும். டெம்லோ எண்கள் மூன்று அல்லது அதற்கு மேற்பட்ட இலக்க எண்களின் முதல் மற்றும் இறுதி எண்களைக் கூட்ட அதன் மைய எண் கிடைக்குமாறு அமையும் எண்களாகும். இதுவே இவ்வெண்களுக்கிடையே உள்ள ஒரு பொதுவான பண்பு ஆகும்.
சான்று:
உசாத்துணை
டாக்டர் மெ. மெய்யப்பன் .'விளையாட்டுக் கணக்குகள்' அறிவுப் பதிப்பகம். ஜூன்,2003.
பகுப்பு:எண்கள்
லியு சியாங்
லியு சியாங் ( எளிய சீனம்: 刘翔; மரபு சீனம்: 劉翔; பின்யின்: Liú Xiáng; ஆங்கிலம்: Liu Xiang; பிறப்பு யூலை 13, 1983 சாங்காய், சீன மக்கள் குடியரசு) ஒலிம்பிக் 100 மீ தடைதாண்டு ஓட்ட தங்க பதக்க வீரர். முதன்முறையாக ஆண்களுக்கான தட கள விளையாட்டில் சீனாவுக்கான தங்க பதக்கத்தை இவர் வென்று குடுத்தார். இவர் சீனாவில் மிகவும் போற்றப்படும் விளையாட்டு வீரர் ஆவார். 2008 ஒலிம்பிக்கில் இவர் வெற்றி பெற வேண்டும் என்ற பெரும் சுமைக்கும் ஆளாகியுள்ளார்.
பகுப்பு:சீன விளையாட்டு வீரர்கள் பகுப்பு:1983 பிறப்புகள் பகுப்பு:வாழும் நபர்கள்
துனி சட்டமன்றத் தொகுதி
துனி சட்டமன்றத் தொகுதி (Tuni) ஆந்திர சட்டப் பேரவையில் உள்ள ஒரு தொகுதி இத்தொகுதி கிழக்கு கோதாவரி மாவட்டத்தில் உள்ளது.
கண்ணோட்டம்
இது காக்கிநாடா சட்டமன்ட்ற தொகுதியின் ஒரு பகுதி
மண்டலம்
இந்த சட்டமன்றம் பின்வரும் மண்டலங்களைக் கொண்டுள்ளது
உறுப்பினர்கள் சட்டப் பேரவை
பகுப்பு:ஆந்திரப் பிரதேச சட்டமன்றத் தொகுதிகள் பகுப்பு:கிழக்கு கோதாவரி மாவட்டம்
தேவையூர் தங்கபத்திரமாரியம்மன் கோயில்
தேவையூர் தங்கபத்திரமாரியம்மன் கோயில் தமிழ்நாட்டில் பெரம்பலூர் மாவட்டம், தேவையூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தீக் போர்
புனைக்கதைகளில்
தீக்போர் மற்றும் முற்றுகை தொடர்பான புள்ளி விவரங்கள் சியார்சு ஆல்பிரட் எண்டியின் 1902 ஆம் ஆண்டு புத்தகத்தில் இடம்பெற்றுள்ளன. (At the Point of the Bayonet: A Tale of the Mahratta War)
ஜந்தர் மந்தர் (ஜெய்ப்பூர்)
ஜந்தர் மந்தர் (Jantar Mantar), 19 வானியல் கருவிகளின் தொகுப்புகளைக் கொண்டு ஜெய்ப்பூரில் அமைந்துள்ள ஓர் நினைவிடமாகும். ஜெய்ப்பூரைக் கட்டமைத்த இராஜபுத்திர அரசன் சவாய் இரண்டாம் ஜெய் சிங்கினால் இந்த வானியில் கருவிகள் கட்டமைக்கப்பட்டன. இந்த நினைவிடம் 1734 இல் கட்டிமுடிக்கப்பட்டது. இங்கு உலகின் மிகப்பெரிய கல்லாலான சூரிய மணிகாட்டி உள்ளது. யுனெஸ்கோவினால் அங்கீகரிக்கப்பட்ட உலகப் பாரம்பரியக்களங்களில் ஒன்றாக விளங்குகிறது. ஜெய்ப்பூர் நகர அரண்மனை, ஹவா மஹால் ஆகிய இரு முக்கியமான இடங்களுக்கு அருகில் அமைந்துள்ளது. இங்குள்ள கருவிகளைக் கொண்டு வானியல் நிலைகளைச் சாதாரணக் கண்களைக் கொண்டே காணலாம். பண்டைய நாகரிகங்கள் பலவற்றிலும் காணப்பட்ட தொலமியின் வானியியலுக்கு இந்த வான் ஆய்வுக்கூடம் ஒரு எடுத்துக்காட்டாகும்.
பெயர்
இப்பெயரானது 'ஜந்தர்'- "கருவி" என்ற பொருள்படும் சமசுகிருத சொல்லான 'யந்திரா' "மந்தர்" - 'கணிப்பு' எனப் பொருள்படும் 'மந்தரானா' ஆகியவற்றிலிருந்து பெறப்படுகிறது. இவ்வாறாக, ஜந்தர் மந்தர் என்பது 'கணிப்புக் கருவி' எனப் பொருள்படுகிறது.
நோக்கம்
இசுலாமிய வானியல் நூலான 'சிஜ்' அட்டவணையில் தரப்பட்டிருந்த வான்பொருட்களின் இருப்பிடத் தரவுகள் கண்டறியப்பட்டத் தரவுகளோடு பொருந்தவில்லை என்பதை இரண்டாம் ஜெய்சிங் கண்டுபிடித்தார். ஐந்து வெவ்வேறு நகரங்களிலிருந்து வான் பொருட்களை ஆய்வு செய்து அவற்றின் அமைவுத் தரவுகளைக் கொண்டு சிஜ்ஜின் தரவுகளை மேலும் துல்லியமாக்கினார். அவர் உருவாக்கிய 'சிஜ்-ஐ முகமது ஷாகி' என்றழைக்கப்பட்ட அட்டவணை இந்தியாவில் ஒரு நூற்றாண்டாகப் பயன்படுத்தப்பட்டது (எனினும் இந்தியாவிற்கு வெளியே இவ்வட்டவணை முக்கியத்துவம் பெறவில்லை). மேலும் இந்த அட்டவணை நேரத்தைக் கணக்கிடவும் பயன்படுத்தப்பட்டது.
கருவிகள்
இந்த ஆய்வகத்தில் அமைந்துள்ள கருவிகள்:
படப்பிடிப்பு தளம்
2006ஆம் ஆண்டு இங்கு எடுத்த தி ஃபால் என்னும் திரைப்படத்தில் இது சிக்கல் மிகுந்த சுற்று வழியாக சித்தரிக்கப்பட்டது.
2008ஆம் ஆண்டின் வட்ட இல்ல நேரடி (Live at the Roundhouse 2008) என்னும் சுஃபாங்கிள் (Shpongle) ஒளிப்பேழையின் அட்டைக்காக ஸ்டார்ம் தோர்ஜெர்சன் சூரியக் கடியாரத்தைப் படமெடுத்தார்.
குறிப்புகள்
பகுப்பு:இராஜஸ்தான் பகுப்பு:ஜெய்ப்பூர் பகுப்பு:இராஜஸ்தான் வரலாறு பகுப்பு:இந்தியச் சுற்றுலாத் தலங்கள் பகுப்பு:இராஜஸ்தானில் உள்ள சுற்றுலாத் தளங்கள்
களமசேரி
களமசேரி (Kalamassery) இந்தியாவின் கேரள மாநிலத்தில் உள்ள கொச்சி நகரில் அமைந்துள்ள ஒரு முக்கிய தொழில்துறை பகுதியாகும். அப்பல்லோ டயர்சு மற்றும் எச்எம்டி போன்ற பெரிய தொழிற்துறை நிறுவனங்கள் இங்குள்ளன. கின்ஃப்ரா உயர்தொழில் நுட்பப்பூங்கா, சிடார்ட் அப் வில்லேச்சு மற்றும் எலெக்ட்ரானிக்சு சிட்டி போன்ற உயர்தொழில் நுட்ப மின்னணுவியல் பூங்காக்களும் இங்கு அமைந்துள்ளன. எர்ணாகுளம் மருத்துவக் கல்லூரி, கொச்சின் அறிவியல் மற்றும் தொழில்நுட்ப பல்கலைக்கழகம், மற்றும் தேசிய மேம்பட்ட சட்ட ஆய்வுகள் பல்கலைக்கழகம் போன்ற நிறுவனங்களுக்கும் களமசேரியில் உள்ளன. திருக்காட்கரை காட்கரையப்பன் கோயில், யுனிச்சிரா மற்றும் ஏலூர் தொழில்துறை நகரியம் ஆகியவை களமசேரிக்கு அருகில் உள்ளன.
பெரியார் நதி களமசேரி வழியாக பாய்கிறது. உள்ளூர் நிர்வாகத்தில் இந்நகரம் களமசேரி நகராட்சி என்று அழைக்கப்படுகிறது. திருக்காட்கரை, ஏலூர், எடப்பள்ளி, சூர்னிகாரா, எடதலா மற்றும் ஆலுவா போன்றவை களமசேரியின் அண்டை பகுதிகளாகும். கொச்சின் சர்வதேச விமான நிலையம் களமசேரியிலிருந்து 18 கி.மீ.தொலைவில் அமைந்துள்ளது.
பெயர்க்காரணம்
களமசேரி என்ற பெயர் கலாபசேரியிலிருந்து பெறப்பட்டது. மலையாளத்தில் ஒரு வார்த்தைக்கு பல அர்த்தங்கள் உண்டு: .பொதுவான பயன்பாட்டில் "கலாபம்" என்றால் மஞ்சள் சந்தன பசை என்றும், இலக்கிய மலையாளத்தில் இது யானை என்றும் பொருள்படும். எச்.எம்.டி.நிறுவனத்திற்கு அருகிலுள்ள கலாபசேரிக்கு, திரிக்காகரா கோயிலில் இருந்து யானைகள் கோவிலில் கொண்டாட்டங்களுக்குப் பிறகு ஓய்வெடுக்க அழைத்துச் செல்லப்பட்டன. காலப்போக்கில் கலாபசேரி களமசேரியாக மாறியது. வரலாற்று ரீதியாக இம்முக்கிய பகுதி நச்லகம் என்று அழைக்கப்பட்டது, இது ஒரு முக்கிய பள்ளிவாசல் இருந்த இடமாகும். ஆனால் களமசேரி பஞ்சாயத்து உருவாக்கிய நேரத்தில், நச்லகம் அடங்கிய இப்பகுதி, களமசேரியின் வளர்ச்சியின் காரணமாக களமசேரி என்று பெயரிட முடிவு செய்யப்பட்டது. இந்த வளர்ச்சியை அந்த பகுதியில் உள்ள எச்எம்டி போன்ற புதிய தொழில் நிறுவனங்கள் கொண்டு வந்தன. பின்னர், களமசேரியின் விரைவான வளர்ச்சி அது நகராட்சியாக உயர்த்தப்படுவதற்கும் வழிவகுத்தது.
மக்கள் தொகை
2001 இந்திய மக்கள் தொகை கணக்கெடுப்பின்படி, களமசேரியின் மக்கள் தொகை 63,176. ஆகும். பாலின விகிதம் 1000 ஆண்களுக்கு 956 பெண்கள்.ஆக இருந்தது. களமசேரியின் சராசரி கல்வியறிவு விகிதம் 84% ஆகும், இது தேசிய சராசரியான 59.5% என்பதை விட கணிசமாக அதிகமாகும்.. இதில் ஆண்கள் கல்வியறிவு 87%, பெண்கள் கல்வியறிவு 82%. என்றும் கணக்கிடப்பட்டது. களமசேரி, மக்கள் தொகையில் 10% பேர் 6 வயதுக்குட்பட்டவர்கள். இந்து மதம் 41% மக்களாலும் இசுலாம் 34% மக்களாலும் பின்பற்றப்பட்டது.
புவியியல்
முக்கியமாக சமீபத்திய வண்டல் மண்ணில் அலுவியம், டெரி பிரவுன் மணல் போன்றவை உள்ளன. சிவப்பு நிற ஒட்டும் மண்ணும் இந்த பகுதிகளில் காணப்படுகிறது. காலநிலை பொதுவாக வெப்பமண்டலமானது, தென்மேற்கு மற்றும் வடகிழக்கு பருவமழையிலிருந்து கனமழை சூன் முதல் செப்டம்பர் வரை பொதுவாகப் பொழிகிறது. சராசரி ஆண்டு மழை சுமார் 350 செ.மீ ஆகும்.
பொருளாதாரம்
பேக்ட் என்ற இந்தியாவின் முதல் பெரிய அளவிலான உர உற்பத்தி அலகு 1943 இல் இங்கு அமைக்கப்பட்டது. 1947 ஆம் ஆண்டில் பேக்ட் உத்யோகமண்டல் 10,000 மெட்ரிக் டன் நைட்ரசனின் நிறுவப்பட்ட திறன் கொண்ட அம்மோனியம் சல்பேட் உர உற்பத்தியைத் தொடங்கியது. பேக்ட் நிறுவனம் ஆகஸ்ட் 15, 1960 இல் கேரள மாநில பொதுத்துறை நிறுவனமாக மாறியது; 1962 ஆம் ஆண்டு நவம்பர் மாதம் 21 இல் இந்திய அரசு இந்நிறுவனத்தின் ஒரு பெரிய பங்குதாரராக மாறியது. பேக்ட் நிறுவனப் பொறியியல் பணிகள் 13 ஏப்ரல் 1966 இல் இங்கு நிறுவப்பட்டன. அலுமினியம் ஆக்சைடு சேர்மமும் களமசேரியிலும் தயாரிக்கப்படுகிறது. அப்பல்லோ டயர்சு நிறுவனம் களமசேரியில் உள்ள பிரீமியர் டயர்சு ஆலையை வாங்கியது. எச்.எம்.டி என்றும் அழைக்கப்படும் இந்துசுத்தான் இயந்திர கருவிகள் களமசேரியின் இதயப்பகுதியில் அமைந்துள்ளது. மெர்கெம் மற்றும் கார்போரண்டம் யுனிவர்சல் எலக்ட்ரோ-மினரல்சு பிரிவு அதன் அலுவலகங்களை தெற்கு கலாமாசரியில் நிறுவின. . டொயோட்டா, ரெனால்ட், நிசான், வோக்சுவாகன், ஃபியட் இந்தியா ஆட்டோமொபைல்சு போன்ற பல விற்பனைக்குப் பின்னரான பராமரிப்பு மையங்கள் களமசேரியில் அமைந்துள்ளன. கேரள மாநில மின்சார வாரியம் அல்லது கே.எசு.இ.பி. துணைப்பிரிவு களமசேரியில் உள்ளது. கொச்சி மெட்ரோ காசுடிங் யார்டு மற்றும் மெட்ரோ கிராமம் களமசேரியில் உள்ள எச்எம்டி காலனியில் அமைந்துள்ளது. சயின்சு சிட்டி, சிடார்ட் அப் வில்லேச்சு, கின்ஃப்ரா ஆகியவையும் களமசேரியில் உள்ளன. பெரியாரில் இருந்து நீர் கொச்சி நகரத்திற்கு பல்வேறு குழாய்களால் வழங்கப்படுகிறது, அவை பொதுப் பணித் துறை மற்றும் கேரள நீர் ஆணையத்தால் நிர்வகிக்கப்படுகின்றன. இந்தியாவின் முதல் தொலைத் தொடர்பு வளர்ச்சி மையம் களமசேரியில் அமைந்துள்ளது. செயின்ட் ஆண்டனி தொழிற்சாலை, மைக்ரோ டூல்சு, அம்பதான் தொழிற்சாலைகள், வெள்ளப்பள்ளி உற்பத்தித் தொழில், பொட்டேகட்டு ரப்பர்சு பிரைவேட் லிமிடெட், லோகிவிசு, பசாச்சு போன்ற பல சிறிய அளவிலான தொழிற்சாலைகளும் களமசேரியில் உள்ளன. தெற்கு களமசேரியின் ஒரு பகுதி வாசனை திரவியம் தயாரிக்கும் தொழில்கள் மற்றும் நெகிழி மறுசுழற்சி தொழில்கள் நடைபெறும் ஒரு சிறிய அளவிலான தொழில்துறை பகுதியாக உள்ளது, இந்தத் தொழில்கள் மூலம் பலருக்கு வேலைவாய்ப்பு கிடைத்துள்ளது. குடும்பசிறீ எனப்படும் சங்கங்கள் மூலம் பல பெண்களுக்கு வேலை வாய்ப்பு கிடைக்கிறது. வோடபோன் இந்தியாவின் பிரதான தலைமையகம் தெற்கு கலமசேரியில் உள்ளது. இந்தியாவின் மிகப்பெரிய பேரங்காடியான - லாலு பன்னாட்டு பேரங்காடி 2013 இல் இங்கு தொடங்கப்பட்டது, இது களமசேரி நகராட்சியின் ஒரு பகுதியாக இருக்கும் எடப்பள்ளியில் உள்ளது.
கலாமாசேரியில் 3 கொச்சி மெட்ரோ இரயில் நிலையங்கள் உள்ளன: •களமசேரி நகர மெட்ரோ நிலையம் அப்பல்லோ டயர்சு தொழிற்சாலைக்கு முன்னால் களமசேரியில் உள்ள பிரீமியர் சந்திப்பில் அமைந்துள்ளது. •தெற்கு கலமசேரியில் உள்ள கொச்சின் அறிவியல் மற்றும் தொழில்நுட்ப பல்கலைக்கழகத்திற்கு அருகில் அமைந்துள்ள குசாட் மெட்ரோ நிலையம். •கூனம்தாயில் உள்ள ஈ.ஆர்.சி.எம்.பி.யூ லிமிடெட் மில்மா அருகே அமைந்துள்ள பததிபலம் மெட்ரோ நிலையம்.
கேரள வரலாற்று அருங்காட்சியகம்
கேரள வரலாற்று அருங்காட்சியகம் பததிப்பலம் மெட்ரோ நிலையத்திற்கு அருகில் அமைந்துள்ளது. கடந்த இரண்டாயிரம் ஆண்டுகலாக கேரளாவின் வரலாறு மற்றும் கலாச்சாரத்தை வடிவமைத்த 87 நபர்களின் பிரதிநிதித்துவங்கள் இதில் உள்ளன. இந்த அருங்காட்சியகத்தில் 150 பொம்மைகள் உள்ளன, அவை அனைத்தும் கையால் செய்யப்பட்டவை மற்றும் விரிவானவை, இது இந்தியாவின் கலாச்சார மற்றும் இன வேறுபாட்டைக் குறிக்கிறது. பொம்மைகள் குசராத்து முதல் நாகாலாந்து வரையிலும், காசுமீரிலிருந்து கன்னியாகுமரி வரையிலும் உள்ள இளைஞர்களையும் பெண்களையும் குறிக்கின்றன. கடந்த இருநூறு ஆண்டுகளில் இந்திய சமகால கலை (ஓவியம் மற்றும் சிற்பம்) மாதிரிகளை காட்சியகம் சித்தரிக்கிறது. பாரம்பரிய கேரளாவில் நிறைவேற்றப்பட்ட சாகுந்தலம் என்ற பாரம்பரிய சமசுகிருத நாடகத்தை அடிப்படையாகக் கொண்ட ஒரு சுவரோவியத்தையும் இந்த காட்சியகம் காட்சிப்படுத்துகிறது. சுவரோவியம், 25  அடி நீளம் மற்றும் 5   அடி அகலம் கொண்ட கேரளாவில் மிகப்பெரிய ஒன்றாகும்.
கொச்சி அறிவியல் நகரம்
அறிவியல் பூங்கா என்பது கேரள அரசின் ஒரு திட்டமாகும், இது க:அமசேரி அரசு மருத்துவக் கல்லூரிக்கு அருகில் அமைந்துள்ளது. இது ஒரு ஆம்பிதிரையரங்கு மற்றும் ஒரு கோளரங்கம் உள்ளிட்ட குழந்தைகளுக்கான பல்வேறு இடங்களைக் கொண்டுள்ளது.
கல்வி
•கொச்சின் மருத்துவக் கல்லூரி •கொச்சின் அறிவியல் மற்றும் தொழில்நுட்ப பல்கலைக்கழகம் •மேம்பட்ட சட்ட ஆய்வுகள் தேசிய பல்கலைக்கழகம் •மாதிரி பொறியியல் கல்லூரி •புனித பால் கல்லூரி •சேவியர் மேலாண்மை மற்றும் தொழில்முனைவோர் நிறுவனம் •அறிவியல் மற்றும் தொழில்நுட்பத்திற்கான எல்.பி.எசு மையம் •இராசகிரி சமுக அரிவியல் கல்லூரி •அரசு பாலிடெக்னிக் •லிட்டில் ஃப்ளவர் பொறியியல் நிறுவனம்.
வழிபாட்டு இடங்கள்
•புனித பியசு பேராலயம், களமசேரி •திரிக்ககாரா கோயில் •புனித சியார்ச்சு பேராலயம், சீபோர்ட் விமான நிலைய சாலை, களமசேரி •நச்லகம் பள்ளிவாசல், தெற்கு களமசேரி •ஐயத்துல் இசுலாம் பள்லிவாசல், சங்கம்புழா நகர் •களமசேரி மகாகணபதி கோயில் •புனித தாமசு மார்த்தோமா தேவாலயம் •புனித மாதா யாக்கோபைட் தேவாலயம் •புனித யூட் நயனா தேவாலயம் •கவுங்கல் காவ் சிறீ துர்கா பகவதி கோயில் பல்லிம்கரா •இப்ராகிம் பள்ளிவாசல், மன்னோபில்லி •இதயதுல் இசுலாம் பள்ளிவாசல், சங்கம்புழா நகர் •புனித யோசப் தேவாலயம் களமசேரி (சமூக தேவாலயம்)
குடியிருப்பு திட்டங்கள்
•ஏபிஏடி பில்டர்சு சில்வர் டியூ என்பது களமசேரியிலுள்ள ஒரு தொகுப்பு வீடு திட்டமாகும் •அசெட் ஓம்சு பிரைவேட் லிமிடெட் என்பது கேரளாவில் உள்ள ஒரு முன்னணி கட்டுமாண நிறுவனம் ஆகும் •டிரீம் பிளவர் மோன்பாராடிசு என்பது களமசேரியிலுள்ள ஒரு அடுக்குமாடி குடியிருப்பு வளாகம் ஆகும்
சான்றுகள்
பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
ஓட்டிசு கிப்சன்
ஓட்டிசு டெலொய் கிப்சன் (Ottis Delroy Gibson), பிறப்பு: மார்ச்சு 16, 1969),முன்னாள் மேற்கிந்தியத் தீவுகள் துடுப்பாட்ட வீரர் மற்றும் பயிற்சியாளரான இவர் மேற்கிந்தியத் தீவுகள் பார்படோசு, சென்ட்பீட்டர்ஸ்சைப் பிறப்பிடமாகக் கொண்டவர். மேற்கிந்தியத் தீவுகள் அணியின் முன்னாள் வலதுகை விரைவு பந்து வீச்சுசாளரான இவர் 2 தேர்வுத் துடுப்பாட்டப் போட்டிகளிளும்,15 ஒருநாள் பன்னாட்டுத் துடுப்பாட்டப் போட்டிகளிலும் 212 பட்டியல் அ போட்டிகளிலும் மற்ற்றும் 177 முதல்தரத் துடுப்பாட்டப் போட்டிகளில் விளையாடியுள்ளார். இவர் 2010-2014 ஆம் ஆண்டு வரை மேற்கிந்துயத் தீவுகளின் தலைமைப்பயுஇற்சியாளராக இருந்தார். இதற்கு முன்பாக இவர் இங்கிலாந்துத் துடுப்பாட்ட அணியின் பயிற்சியாளராக 2007 முதல் 2010 ஆம் ஆண்டு வரையிலும் பின்பு 2015 முதல் 2017 ஆம் ஆண்டு வரை  இருந்தார். 2017 முதல் 2019 ஆம் ஆண்டு வரை வரை இவர் தென்னாப்பிரிக்கத் துடுப்ப்பாட்ட அணியின் பயிற்சியாளராக இருந்துள்ளார்.
சர்வதேசப் போட்டிகள்
1995 ஆம் ஆண்டில் மேற்கிந்தியத் தீவுகள் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .இங்கிலாந்துத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் பந்துவீச்சில் 81 ஓட்டங்களை விட்டுக் கொடுத்து அலெக் இசுட்டுவர்ட் மற்றும் டேரன் கா ஆகியோரது இலக்கினைக் கைப்பற்றினார். மட்டையாட்டத்தில் 29 ஓட்டங்களை எடுத்தார். ஆனால் இரண்டாவது ஆட்டப்பகுதியில் அவர் 51 ஓட்டங்களை விட்டுக் கொடுத்தார். ஆனால் இலக்கினைக் கைபற்றவில்லை.மட்டையாட்டத்தில் 14 ஓட்டங்களை எடுத்தார். அந்தப் போட்டியில் மேற்கிந்தியத் தீவுகள் அணி 71 ஓட்டங்களில் அனைத்து இலக்குகளையும் இழந்தது.
1999 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிரான போட்டியில் இவர் முத; ஆட்டப் பகுதியில் 91 ஓட்டங்களை விடுக் கொடுத்து ஜேக்கஸ் காலிசு இலக்கினை வீழ்த்தினார். இரண்டாவது ஆட்டப் பகுதியில் 51 ஓட்டங்களை விட்டுக் கொடுத்தார். ஆனால் இலக்கினைக் கைபற்றவில்லை.மட்டையாட்டத்தில் 31 ஓட்டங்களை எடுத்தார். இதுவே தேர்வுத் துடுப்பாட்டத்தில் இவரின் சிறந்த மட்டையாட்டம் ஆகும். இந்தப் போட்டியில் தென்னாப்பிரிக்க அணி 149 ஓட்டங்களில் வெற்றி பெற்றது.
இவர் சிறந்த ஒருநாள் பன்னாட்டுத் துடுப்பாட்ட வீரராக அறியப்படுகிறார். மத்திய ஓவர்களில் இவர் சிறப்பாக ஓட்டங்களைச் சேர்த்து அணியின் வெற்றிக்கு உதவினார். இதுவரை 15 ஒருநாள் போட்டிகளில் விளையாடியுள்ள இவர் 141 ஓட்டங்களை எடுத்துள்ளார். ஆத்திரேலியத் துடுப்பாட்ட அணிக்கு எதிரான போட்டியில் இவர் 52 ஓட்டங்கள் எடுத்ததே இவரின் அதிகபட்ச ஓட்டமாகும். பந்துவீச்சில் 34 இலக்குகளைக் கைப்பற்றியுள்ள இவரின் பந்து வீச்சு சராசரி 18.26 ஆகுயாளரக ம். இலங்கைத் துடுப்பாட்ட அணிக்கு எதிரான போட்டியில் 42 ஓட்டங்களை விட்டுக் கொடுத்து ஐந்து இலக்குகளைக் கைப்பற்றியதே இவரின் சிறந்த பந்துவீச்சு ஆகுமபயிற்சியாளராக
செப்டம்பர் 20, 2007 இல் இவர் இங்கிலாந்துத் துடுப்பாட்ட அணியின் பயிற்சியாளராக நியமிக்கப்பட்டார். ஏனேனில் அதற்கு முன்பாக பந்துவீச்சுப் பயிற்சியாளராக இருந்த ஆலன் டொனால்டு தென்னாப்பிரிக்காவில் வர்ணனையாளராகச் சென்றார். எனவே இலங்கைத் துடுப்பாட்ட அணிக்கு எதிரான தொடருக்கு இவர் பந்து வீச்சுப் பயிற்சியாளரானார். அதற்கு முன்பாக இவர் பீட்டர் மூர்ச் எனும் அகாதமியில் பணியாற்றினார்.
மேற்கோள்
பகுப்பு:மேற்கிந்தியத் துடுப்பாட்டக்காரர்கள் பகுப்பு:துடுப்பாட்டப் பயிற்சியாளர்கள் பகுப்பு:1969 பிறப்புகள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
தாழ்த்தும் வெல்லம்
தாழ்த்தும் வெல்லம் வெல்ல வகைகளில் ஒன்றே. அல்டிகைடு குழு ஒன்றைக் கொண்டுள்ள அல்லது அல்டிகைடு குழு ஒன்றை சமபகுதியத்தன்மை மூலம் உருவாக்கக்கூடிய சீனி/ வெல்ல வகைகளே தாழ்த்தும் வெல்லங்கள் ஆகும். இவ்வெல்லங்களில் உள்ள அல்டிகைடு குழு இலத்திரன்களை வழங்கி ஏனைய பொருட்களைத் தாழ்த்தும் வல்லமை உடையது. பெனடிக்ட் கரைசல் மூலம் சீனியைச் சோதனை செய்யும் போது தாழ்த்தும் வெல்லங்களே இலகுவில் அடையாளம் காணப்படுகின்றன. அல்டிகைடு அற்ற அல்லது அல்டிகைட்டுக்களைத் தோற்றுவிக்க முடியாத வெல்லங்கள் அமிலத்தால் பிணைப்பு உடைக்கப்பட்ட பின்னரே இச்சோதனையில் நேர் முடிவைத் தருகின்றன. இவ்வாறான சுக்ரோசு போன்ற கீட்டோஸ் குழுவுடைய வெல்லங்கள் தாழ்த்தா வெல்லங்களாகும்.
வேதியியல்
தாழ்த்தப்படக்கூடிய பொருட்கள் காணப்பட்டால் அல்டிகைடு இலத்திரன்களை இவ்வெல்லங்கள் வழங்கி ஒக்சியேற்றமடையும். அல்டிகைடு உள்ள வெல்லங்கள் அல்டோசு என்றும், கீட்டோன் குழு உள்ள வெல்லங்கள் கீட்டோசு எனவும் அழைக்கப்படும். ஃப்ரக்டோசு போன்ற கீட்டோசு வெல்லங்கள் ஒரு கார ஊக்கியின் கீழேயே அல்டிகைடு குழுவை உருவாக்கி ஏனைய வேதியியல் பொருட்களைத் தாழ்த்துகின்றது.
உதாரணங்கள்
குளுக்கோசு, கலக்டோசு, கிளிசரல்டிகைட் ஆகிய ஒருசக்கரைட்டுகளும், மோல்டோசு, லக்டோசு ஆகிய இருசக்கரைட்டுகளும் தாழ்த்தும் வெல்லங்களாகும். மோல்டோசு மற்றும் லக்டோசுக்களின் வளைய மூலக்கூற்றுக் கட்டமைப்பில் அல்டிகைட்டுக்களாகத் திறக்கக்கூடிய தன்மை இருப்பதால் இவற்றுக்கும் தாழ்த்தும் பண்பு உள்ளது. ட்ரெஹாலோசு மற்றும் சுக்ரோசு ஆகிய இருசக்கரைட்டுகளால் அல்டிகைட்டுக் குழுவை உருவாக்க முடியாததால் இவை தாழ்த்தா வெல்லங்களாகும்.
தாழ்த்தும் வெல்லத்துக்கான சோதனை
சுக்ரோசு (சாதாரண சீனி) ஒரு தாழ்த்தும் வெல்லமல்ல. எனவே நேரடியாக வெல்லச் சோதனைக்குட்படுத்தப்பட்டால் சிவப்பு நிறமாற்றத்தைக் காட்டாது. எனவே இவ்வாறான தாழ்த்தா வெல்லங்கள் ஐதான ஐதரோகுளோரிக் அமிலம் மூலம் நீரேற்றப்பட்டு பின்னர் காரம் (NaOH ஐப் பயன்படுத்தலாம்) ஒன்றின் மூலம் கரைசலை நடுநிலையாக்கி பின்னரே வெல்லச்சோதனைக்கு உட்படுத்தப்படுகின்றது.
பகுப்பு:உயிர்வேதியியல் பகுப்பு:கார்போவைதரேட்டுகள்
லாம்பர்ட் விதி
ஒளியியலில், லாம்பர்ட் விதி (Lambert's law) அல்லது லாம்பர்ட்டின் கொசைன் விதி (Lambert's Cosine law) என்பது ஒளிக்கதிர்கள் ஒரு பரப்பில் சாய்வாக விழும் போதுள்ள ஒளிச்செறிவினை காண உதவும் விதியாகும். செங்குத்தாக ஒளிக்கதிர்களைப் பெறும் ஒருபரப்பில் ஒளிர்வுச் செறிவு, ஒளிரும் பொருளுக்கும் அதனைப்பெறும் பரப்பிற்குமுள்ள தூரத்தின் இருமடிக்கு எதிர் விகிதத்தில் இருக்கும். ஒளிக்கதிர்கள் அப்பரப்பில் சாய்வாக விழும் போது ஒளிர்வுச் செறிவானது ஒளிக்கதிருக்கும் பரப்பில் வரையப்படும் செங்குத்துக் கோட்டிற்கும் இடையேயுள்ள கோணத்தின் கொசைன் (Cosine) மதிப்பிற்கு நேர்வீதத்தில் இருக்கும். இவ்விதி கொசைன் உமிழ் விதி (cosine emission law) அல்லது லாம்பர்ட்டின் உமிழ் விதி எனவும் அழைக்கப்படுகிறது. 1760 ஆம் ஆண்டில் போட்டோமெட்ரியா என்ற நூலை வெளியிட்ட யொகான் ஐன்ரிக்கு லாம்பர்ட்டின் நினைவாக இவ்விதிக்கு லாம்பர்ட் விதி என பெயரிடப்பட்டது.
மேற்கோள்கள்
பகுப்பு:ஒளியியல் பகுப்பு:கதிர்வீச்சளவியல்
சுவர்ண பைரவர்
சுவர்ண பைரவர் சிவபெருமானின் வடிவமாக சைவர்களால் வணங்கப்படுகிறார். இவர் சுவர்ண ஆகர்ஷண பைரவர் என்றும் அழைக்கப்பெறுகிறார். சுவர்ண ஆகர்ஷண பைரவர் என்றால் பொன்னை இழுத்து தருபவர் என்று பொருளாகும்.
சுவர்ண பைரவரின் தோற்றம்
சுவர்ணாகர்ஷண பைரவர் பொன் நிறம் கொண்டவர். மேலும் மஞ்சள் நிற ஆடைகளை அணிந்தவராகவும், முக்கண்களை உடையவராகவும், நான்கு கரங்களைக் கொண்டவராகவும், மாணிக்க மணிகள் இழைத்த பொன்னாலான அட்சய பாத்திரம் ஏந்தியவராக காணப்படுகிறார்.
இரும்பு, ஓரி, சூலம், சாமரம், ஈட்டி ஆகியவற்றை தரித்துள்ளார். வலக்கையில் அபய முத்திரையை காட்டியபடியும், இடது கையால் பைரவியை அணைத்தபடியும் உள்ளார்.
பைரவரின் இடத்தொடையில் அமர்ந்திருப்பவர் சொர்ண பைரவி என அழைக்கப்படுகிறார்.
அலால்
அலால் அல்லது ஹலால் (அரபி:حلال‎, ஆங்கிலம்:Halal ) அரபு மொழிச் சொல், சரியத் சட்டப்படி அனுமதிக்கப்பட்ட எந்தவொரு பொருள் அல்லது செயல் போன்றவற்றை குறிப்பதாகும்.இதன் எதிர்ச்சொல் ஹராம் ஆகும். இச்சொல் மிகப்பரவலாக இசுலாமியரின் சரியத் சட்டத்திற்குட்பட்ட உணவுப் பொருள் பயன்பாட்டில் பயன்படுத்தப்படுவதாகும். (الشريعة الإسلامية).
உலகளவில் 70% இசுலாமிய பெருமக்கள் இந்த அலால் முறையில் செய்யப்பட்ட உணவு வகைகளை உட்கொள்கின்றனர். மற்றும் உலகளாவிய நடப்பு அலால் வணிகம் $580 பில்லியன் தொழிற்துறைகளைக்க் கொண்டுள்ளன.
"அலால்" என்ற சொல்
இச் சொல் அரபி பேசும் மக்கள் மற்றும் அரபி பேசா மக்கள் என இருவரிடமும் வேறு பட்டு பயன்படுத்தபடுகின்றது.
அரபு மொழி பேசும் நாடுகளில் இச்சொல் இசுலாமியச் சட்டப்படி அனுமதிக்கப்பட்ட எந்தவொரு பொருளும் என்ற பொருள் கொண்ட சொல்லாக வழங்குவதாகவும் ஹராம் என்ற சட்டத்திற்கு நேர்பொருளைக் கொண்டதாகவும் அழைக்கப்படுகின்றது. இச்சட்டம் தனி மனித ஒழுக்கம், பேச்சுத் தொடர்பு, உடையணிதல், நன்னடத்தை, வழக்கமரபு மற்றும் உணவுப் பழக்க விதிமுறைகள் ஆகியவற்றை உள்ளடக்கியது.
அரபு பேசா நாடுகளில், பொதுவாக இச்சொல் குறுகிய பொருளுடைய இசுலாம் உணவு முறை விதியை உணர்த்தும் சொல்லாக, குறிப்பாக இறைச்சி மற்றும் கோழியிறைச்சி உணவு வகைகளை குறிப்பதற்காக பொதுவாகப் பயன்படுத்தபடுகின்றது.
இஸ்லாத்தின் உணவு சட்டம்
இசுலாம் சட்டம் எந்த உணவு உட்கொள்ளத் தக்கவை மற்றும் எவை உட்கொள்ளத் தகாதவை என்று வகுத்துள்ளது. உணவுக்காக கொல்லப்படும் விலங்குகளின் கொல்லும் முறையினையும் வகுத்துள்ளது. அம்முறை தபிகா எனப்படுகின்றது.
இஸ்லாமிய சட்டப்படி ஹலால் உணவை மட்டுமே சாப்பிட வேண்டும். அதை விடுத்து பன்றி இறைச்சியையோ அல்லது தபிஹாஹ் செய்யப்படாத இறைச்சியை சாப்பிடுவதோ மிகவும் பாவகரமான செயல் என்று திருக்குர்ஆன் கூறுகிறது.
எவர், அல்லாஹ் வேதத்தில் அருளியவற்றை மறைத்து அதற்குக் கிரயமாக சொற்பத் தொகை பெற்றுக் கொள்கிறார்களோ, நிச்சயமாக அவர்கள் தங்கள் வயிறுகளில் நெருப்பைத் தவிர வேறெதனையும் உட்கொள்ளவில்லை; மறுமை நாளில் அல்லாஹ் அவர்களிடம் பேசவும் மாட்டான்; அவர்களைப் பரிசுத்தமாக்கவும் மாட்டான்; அவர்களுக்குத் துன்புறுத்தும் வேதனையும் உண்டு - (திருக் குர்ஆன்-2:174)
அனால் தவிர்கமுடியாத சூழலில் ஒருவர் வற்புறுத்தலினாலோ அல்லது வேறு உணவு இல்லாத நிலையிலோ ஹலால் அல்லாத உணவை உட்கொள்ளலாம் என்றும் திருக்குர்ஆன் கூறுகிறது.
சுராஹ் 2 .173
"தானாகவே செத்ததும், இரத்தமும், பன்றியின் மாமிசமும், அல்லாஹ் அல்லாத பெயர் சொல்லப்பட்டதும் ஆகியவைகளைத்தான் உங்கள் மீது ஹராமாக ஆக்கியிருக்கிறான்; ஆனால் எவரேனும் பாவம் செய்யாத நிலையில் - வரம்பு மீறாமல் (இவற்றை உண்ண) நிர்ப்பந்திக்கப்பட்டால் அவர் மீது குற்றமில்லை; நிச்சயமாக அல்லாஹ் கருணைமிக்கோனும், மன்னிப்பவனுமாக இருக்கின்றான்" - (திருக் குர்ஆன்-2:173)
திட்டவட்டமாய் தடுக்கப்பட்ட பண்டங்கள்
மனிதர்களுக்கு ஊறுவிளைவிக்கக்கூடிய (அராம்) பரவலான பண்டங்களை உண்பது, குரானில் கூறப்பட்ட வாசகங்களின்படித் தடைசெய்யப்பட்டவையாகும்.
தபிகா: வெட்டப்படும் முறை
தபிகா சமயச்சடங்கின்படி இசுலாமியச் சட்டப்படி மீன் மற்றும் பெரும்பாலான கடல்வாழ் உயிரினங்களைத் தவிர ஏனைய அனைத்து விலங்குகளை வெட்டப்படும் முறையாகும். இம்முறையில் விலங்குகளை வெட்டப்படுவது விரைவானது, ஆழமாக வெட்டக்கூடியது, கூறிய முனையுடன் கூடிய கத்தியைக் கொண்டு கழுத்துப் பகுதியை வெட்டுவது, சுகுலார் சிரையை (jugular vein- கழுத்து பெருநாளங்களுள் ஒன்று) வெட்டுவது மற்றும் சிரசுத் தமனியை (சிரசு நாடி-carotid artery) இருபக்கமும் தண்டுவடத்தை (முண்ணான்-spinal cord))தவிர (அதைச்சுற்றி) வெட்டுவது.
இசுலாமிய மற்றும் யூதர்களின் உணவுமுறைச் சட்டங்களின் ஒப்பீடு
தபிகா அலால் மற்றும் கசரத் வெட்டுச் சட்டங்களில் நிறைய ஒற்றுமை, வேற்றுமைகள் உள்ளன. இசுலாமல்லாதார் கசரத் முறையை அலால் முறைக்கு மாற்றாகப் பய்னபடுத்தபடவேண்டும் என்று கூறப்படுகின்றது. இருப்பினும் இது இன்றுவரை சர்ச்சைக்குரியனவாக, தனிநபர் விவாதத்துக்குரியனவாக கருதப்படுகின்றது. அதேசமயம் சில இசுலாம் அலால் குழுக்கள் இக்கருத்தை அதாவது கோசர் இறைச்சியை அலால்  இறைச்சியாக ஏற்றுக்கொண்டுள்ளன. யூதர்களின் கோசர் குழுக்கள் அலால் இறைச்சியை கோசர் இறைச்சியாக ஏற்றுக்கொள்ளாத நிலையிலும் வேறுபட்டத் தேவைக்களுக்கேற்ப இசுலாமிய குழுக்கள் மட்டும் ஏற்றுக்கொண்டுள்ளன.
இசுலாமியரல்லாத நாடுகளில் அலால்
டியர்பான், மிச்சிகன், அமெரிக்கா, போன்ற நாடுகளிலும் துரித உணவகங்களிலும் அலால் முறை பின்பற்றப்படுகின்றது. கனடாவில் அலால் முறை மிகுதியாக பின்பற்றப்படுகின்றது. இலங்கையில் அலால் முறை, இசுலாமிய நடைமுறைகளை இசுலாமியர்கள் அல்லாதவர்களுக்கு பலாத்காரமாகத் திணிப்பதாகக் குற்றச்சாட்டுக்கள் எழுந்ததால், இலங்கை அரசு இசுலாமியருக்கு மாத்திரம் அலால் முறையிலான உணவினை விற்கலாம் என இலங்கை அரசு அறிவித்தது.
எம் எஸ் அல்லூர் ஒப் த சீஸ்
எம் எஸ் அல்லூர் ஒப் த சீஸ் (MS Allure of the Seas) என்பது ரோயல் கரீபியன் இண்டனசனலினால் இயக்கப்படும் ஓர் ஓயாசிஸ் வகுப்பு உல்லாசக் கடற்பயணக் கப்பல் ஆகும். ஓயாசிஸ் வகுப்பு கப்பல்கள் கட்டப்பட்ட உல்லாசக் கடற்பயணக் கப்பல்களில் பெரியனவாகும். அல்லூர் தன் சகோதரக் கப்பலான ஒயாசிஸ் ஆஃப் தி சீஸ் கப்பலைவிட 50 mm நீளமுடையது. ஆயினும், இவையிரண்டும் ஒத்த விபரங்களுடனேயே கட்டப்பட்டன. எம் எஸ் அல்லூர் ஒப் த சீஸ் கப்பலின் அடிப்பாகம் 2 திசம்பர் 2008 அன்று கடலில் விடப்பட்டது. 2015 இன்படி, உலகிலுள்ள உல்லாசக் கடற்பயணக் கப்பல்களில் இதுவே பெரியதாகும்.
வெளி இணைப்புக்கள்
பகுப்பு:உல்லாசக் கடற்பயணக் கப்பல்கள்
தக்கலை நீலகண்டசுவாமி கோயில்
தக்கலை நீலகண்டசுவாமி கோயில் தமிழ்நாட்டில் கன்னியாகுமரி மாவட்டம், தக்கலை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் நீலகண்டசுவாமி, ஆனந்தவல்லியம்மன் சன்னதிகளும், விநாயகர் சாஸ்தா ஆதிமூலம் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது. புரட்டாசி மாதம் திருவிழா நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்தியக் கடல் விண்மீன்
புரோமியா இண்டிகா (Fromia indica), பொதுவாக இந்தியக் கடல் விண்மீன் அல்லது சிவப்பு நட்சத்திர மீன் என்று அழைக்கப்படுகிறது. இது கோனியாசுடரிடே குடும்பத்தைச் சேர்ந்த கடல் விண்மீன்களின் ஒரு சிற்றினமாகும்.
விளக்கம்
புரோமியா இண்டிகா 7.5 cm முதல் 10 cm விட்டம் வரை வளரலாம். இளமையாக இருக்கும்போது, இது கருப்பு நுனியுடன் பிரகாசமான சிவப்பு நிறத்தில் இருக்கும். மேலும் முதிர்ச்சியடையும் போது சிவப்பு நிற உடலில் கருப்பு நிறமான வலை போன்ற மெல்லிய கோடுகளுடன் காணப்படலாம். இது சிறப்பு வடிவமாகும். இது கறுப்பு-புள்ளி கொண்ட சகோதர சிற்றினமானபுரோமியா மில்லெபொரெல்லாவிலிருந்து வேறுபடுகிறது. இந்த கடல் நட்சத்திரத்தில் பொதுவாக ஐந்து ஆரங்கள் உள்ளன. மீளுருவாக்கம் காலங்களில் சிலவற்றில் ஆறு ஆரங்களும் கண்டறியப்பட்டுள்ளன.
பரவல்
இந்த இனத்தை இந்தியப் பெருங்கடல் மற்றும் மேற்கு பசிபிக் பகுதிகளில், அந்தமான் தீவுகளிலிருந்து மேற்கி இலங்கை வரையிலும், கிழக்கே பிஜி தீவுகள் வரையிலும் காணலாம். இது ஜப்பானின் வடக்கேயும், தெற்கே ஆஸ்திரேலியாவிலும் காணப்படுகிறது. இது அட்சரேகை -23.5 முதல் 18.85 பாகை வரையும் தீர்க்கரேகை -162 முதல் 178.53 பாகை வரையும் காணப்படும். இது இலங்கை வழியாக மீன் வர்த்தகத்திற்காக அடிக்கடி இறக்குமதி செய்யப்படுகிறது.
வாழ்விடம்
இது 75 °Fக்கும் 83 °F இடையிலான வெப்பநிலையில் அனைத்து வகையான தடாகங்கள் மற்றும் வெளிப்புற திட்டுகளில் வாழ்கிறது. இது 1.5 m வரையிலான ஆழத்தில் காணப்படுகிறது அல்லது 10 m அல்லது 25 m ஆழத்திலும் காணப்படலாம் The animal is found at depths ranging from 1.5 m or less to 10 m or even 25 m.
சூழலியல்
இது மட்குண்ணி வகையினைச் சார்ந்தது. நுண்பாசி, சிறிய கடலடி முதுகெலும்பிலிகள் மற்றும் பிற கரிமப் பொருட்களை உணவாக உட்கொள்கிறது. இது "இறக்கும் தறுவாயில் பலவீனமான மீன்களை" சாப்பிடுவதாகக் கூறப்படுகிறது. The animal is found at depths ranging from 1.5 m or less to 10 m or even 25 m.
மீன்தொட்டியில் ஊட்டச்சத்து மற்றும் மேலாண்மை
இந்த இனங்கள் பவளப்பாறை கொண்ட மீன் காட்சியகத்தில் பாதுகாப்பாக உள்ளது. இந்த கடல் நட்சத்திரத்திற்கு இறால் அல்லது ஸ்காலப் போன்ற சிறிய துண்டுகள் அல்லது கடல் உணவுகளின் துகள்களை உணவாகக் கொடுக்கலாம். இது பெரும்பாலான பொழுதுபோக்கிற்கா வளர்க்கலாம் எனத் தெரிந்திருந்தாலும், இதைப் பராமரிப்பது எளிதல்ல. ஏனென்றால் இது நீரில் ஏற்படும் வேதியியலில் ஏற்படும் மாற்றங்களுக்கு மிகவும் உணர்திறன் வாய்ந்தது. பட்டினியால் பெரும்பாலும் பாக்டீரியா தொற்றுக்கு விரைவாக ஆளாகிறது.
வெளி இணைப்புகள்
பகுப்பு:முட்தோலிகள்
பிளாட்டோனியக் கல்விக்கழகம்
பிளாட்டோனியக் கல்விக்கழகம் (Platonic Academy, பண்டைய கிரேக்கம்: Ἀκαδημία) பிளாட்டோவால் கிமு 387இல் ஏதென்சில் நிறுவப்பட்டது. தன்னுடைய தனி மெய்யியல் பள்ளியாகிய லைசியம் (Lyceum) கல்வி நிறுவனத்தை அமைப்பதற்கு முன்பு இங்கு அரிசுட்டாட்டில் இருபது ஆண்டுகள் (கி.மு 367 –கி.மு 347) கல்வி கற்றுள்ளார். இது எலனியக் காலம் (Hellenistic period) முழுவதும் ஐயுறவுவாதப் பள்ளியாக, கி.மு 83இல் இலாரிசாவின் பிலோ இறக்கும்வரை தொடர்ந்தது. உரோமக் காலகட்டத்தில் ஏதென்சில் பிளாட்டோவின் மெய்யியல் தொடர்ந்து கற்பிக்கப்பட்டாலும் கி.பி 410க்குப் பிறகே மீண்டும் அது புதுப்பிளாட்டோனிய மையமாகப் புதுப்பிக்கப்பட்டு. இறுதியாக இது முதலாம் ஜசுட்டினியனால் கி.பி 529இல் மூடப்படும்வரை தொடர்ந்தது.
இடம்
கல்விக்கழகம் ஒரு பள்ளியாகும் முன்பே சிமோன் அவ்விடம் சுற்றி மதிற்சுவரை எழுப்பினார். அதனுள்ளே அறிவுத் தெய்வமான அதீனாவுக்குப் படைக்கப்பட்ட வழிபாட்டுமரமாக ஆலிவ் மரம், பண்டைய ஏதென்சு நகரின் மதிற்சுவருக்கு வெளியே. அமைந்திருந்தது. இந்த இடத்தின் தொல்மரபுப் பெயர் எக்காடெமியா (Hekademia, Ἑκαδήμεια). இது செவ்வியற் காலத்தில் கல்விக்கழகமாகப் படிமலர்ந்தது. இது கிமு 6ஆம் நூற்றாண்டளவில் அதீனிய வீரன், அதாவது தொன்ம வீரனான அகாதெமொசுடன் தொடர்புபடுத்தி விளக்கப்பட்டது.
வெளி இணைப்புகள்
பகுப்பு:கிமு 380கள் பகுப்பு:கல்வி நிறுவனங்கள் பகுப்பு:பண்டைய கிரேக்கம் பகுப்பு:மெய்யியல்
முப்பந்தல் காற்றாலைப் பண்ணை
மேற்கோள்கள்
பகுப்பு:கன்னியாகுமரி மாவட்டம் பகுப்பு:Coordinates on Wikidata பகுப்பு:காற்று ஆற்றல்
ஜென்சி அந்தோனி
ஜென்சி ஜோர்ஜ் (Jensy Gregory) முன்னர் ஜென்சி அந்தோணி ஒரு தென்னிந்தியத் திரைப்படப் பின்னணிப் பாடகி ஆவார். இவர் இசையமைப்பாளர் இளையராஜாவின் இசையில் உருவான சில பாடல்களைப் பாடியுள்ளார்.
தொழில் வாழ்க்கை
ஜென்சி ஓர் இசைக்குடும்பத்தில் பிறந்தவர் என்பதால் அவர் வாழ்வில் இசை மிக இளம் வயதிலேயே கைகூடியது. தமிழ்த் திரையுலகுக்கு ஒரு புதிய பெண் குரலை அறிமுகப் படுத்த எண்ணியிருந்த இசையமைப்பாளர் இளையராஜா மலையாளத்தில் கிறித்தவப் பாடல்களைப் பாடிக்கொண்டிருந்த இவரைப் பற்றிக் கேள்விப்படவே, இவரைத் தாம் இசையமைத்துக் கொண்டிருந்த "திரிபுரசுந்தரி" என்ற படத்தில் "வானத்துப் பூங்கிளி" என்ற பாடலைப் பாட அறிமுகப் படுத்தினார். அதைத் தொடர்ந்து "முள்ளும் மலரும்", "ப்ரியா போன்ற வெற்றிப்படங்களில் பாடினார். 1978 முதல் 1982 வரை பல வெற்றிப்படங்களில் பாடிக் கொண்டிருந்த இவர், திருமணத்துக்குப் பிறகு திரைப்படத் தொழிலைக் கைவிட்டுவிட்டுக் கிறித்தவச் சமயப் பாடல்களை மட்டும் பாடத் தொடங்கினார்.
இல்வாழ்க்கை
ஜென்சி 1983-இல் கிரெகரி தாமஸ் என்ற மலையாளத் தொழிலதிபரை மணந்தார். இவர்களுக்கு நித்தின் என்ற மூத்த மகனும், நூபியா என்ற இளைய மகளும் இருக்கிறார்கள்.
வெளி இணைப்புகள்
பகுப்பு:1961 பிறப்புகள் பகுப்பு:வாழும் நபர்கள் பகுப்பு:திரைப்படப் பாடகர்கள் பகுப்பு:தமிழ்த் திரைப்படப் பின்னணிப் பாடகர்கள்
வைப்பின் சட்டமன்றத் தொகுதி
வைப்பின் சட்டமன்றத் தொகுதி, கேரளத்தின் 140 தொகுதிகளில் ஒன்று. இது எறணாகுளம் மாவட்டத்தில் அமைந்துள்ளது. இதில் கணயன்னூர் வட்டத்தில் உள்ள கடமக்குடி,  முளவுகாடு ஆகிய ஊராட்சிகளும், கொச்சி வட்டத்தில் உள்ள  எடவனக்காடு,  எளங்குன்னப்புழை,  குழுப்பிள்ளி,  நாயரம்பலம்,  ஞாறைக்கல்,  பள்ளிப்புறம் ஆகிய ஊராட்சிகளும் அடங்கும். .
சான்றுகள்
பகுப்பு:கேரள சட்டமன்றத் தொகுதிகள்
ஹிந்துஸ்தான் ஷிப்யார்ட் லிமிடெட்
ஹிந்துஸ்தான் ஷிப்யார்ட் லிமிடெட் (Hindustan Shipyard Limited) ஆனது இந்தியாவின் கிழக்கு கடற்கரையில் உள்ள விசாகப்பட்டினத்தில் அமைந்துள்ள கப்பல் கட்டுமிடமாகும்.
வரலாறு
22 ஜூன் 1941 அன்று டாக்டர் இராஜேந்திரப் பிரசாத் அவர்களால் இந்தக் கப்பல் கட்டுமிடத்திற்கு அடிக்கல் நாட்டப்பட்டது. ஆரம்பத்தில் சிந்தியா கப்பல் கட்டுமிடம் என அறியப்பட்ட, இது தொழிலதிபர் வால்சாந் ஹிரசாந்தால் தி சிந்தியா ஸ்டீம் நேவிகேஷன் கம்பெனி லிமிடெட் நிறுவனத்தின் ஒருபகுதியாக கட்டப்பட்டது. சுதந்திரத்திற்குப் பிறகு முழுவதும் இந்தியாவிலேயே கட்டப்பட்ட ஜல் உஷா கப்பலானது சிந்தியா கப்பல் கட்டுமிடத்தில் கட்டப்பட்டது. மேலும் இக்கப்பல் ஜவகர்லால் நேருவால் 1948 ஆம் ஆண்டு துவக்கி வைக்கப்பட்டது.
இந்த கப்பல் கட்டும் துறைமுகம் 1961 ல் நாட்டிற்கு அர்ப்பணிக்கப்பட்டது, மேலும் ஹிந்துஸ்தான் ஷிப்யார்ட் லிமிடெட் என பெயர் மாற்றமும் செய்யப்பட்டது.
2009ல், ஹிந்துஸ்தான் ஷிப்யார்ட் லிமிடெட் ஆனது கப்பல் துறை அமைச்சகத்திடமிருந்து பாதுகாப்புத்துறை அமைச்சகத்திற்கு மாற்றப்பட்டது. அணு ஆற்றலுடன் கூடிய அரிகந்த் வகை நீர்மூழ்கிகளை உருவாக்குவதில் ஹிந்துஸ்தான் ஷிப்யார்ட் லிமிடெட் முக்கியப் பங்காற்றியது.
கப்பல்கள்
2009ன் படி, இத்துறைமுகத்தில் 170 கப்பல்கள் வரை கட்டப்பட்டுள்ளது, மேலும் 2000 கப்பல்கள் வரை பழுது பார்க்கப்பட்டுள்ளது. இதில் பெரிய கப்பல்கள், கடலோர கண்காணிப்புக் கப்பல்கள், ஆய்வுக் கப்பல்கள், துளையிடும் கப்பல்கள், கடலோரத் தளங்கள் போன்றவை கட்டப்படுகின்றன.
இங்கு இந்தியக் கடற்படையின் நீர்மூழ்கிகளுக்கு முக்கிய சீரமைப்புப் பணிகள் செய்யப்படுகின்றன, மேலும் அணு ஆற்றலுடன் கூடிய நீர்மூழ்கிக்கப்பலைக் கட்டுமளவுக்கு இந்தக் கப்பல் கட்டுமிடம் மேம்படுத்தப்பட்டு வருகிறது.
நலிவு நிலை
இந்திய அரசின் பொதுதுறை நிறுவனமான இது நலிவடைந்து வருவதால் மூடிவிட 2015ஆம் ஆண்டி அரசு முடிவெடுத்துள்ளது.
மேற்கோள்கள்
பகுப்பு:இந்திய அரசுத்துறை நிறுவனங்கள்
பகுப்பு:தேசியமயமாக்கப்பட்ட நிறுவனங்கள்
காடந்தேத்தி ஊராட்சி
காடந்தேத்தி ஊராட்சி (Kadanthethi Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள தலைஞாயிறு வட்டாரத்தில் அமைந்துள்ளது. இந்த ஊராட்சி, வேதாரண்யம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1299 ஆகும். இவர்களில் பெண்கள் 626 பேரும் ஆண்கள் 673 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
காக்கியெமொன் யானைகள்
காக்கியமொன் யானைகள் என்பது, பிரித்தானிய அருங்காட்சியகத்தில் உள்ள 17ம் நூற்றாண்டைச் சேர்ந்த இரண்டு சப்பானிய களிமண்ணால் செய்த யானை உருவங்களைக் குறிக்கும். இவ்விணை யானைகள், சப்பானில் முதன்முதலாக எனாமலிட்ட வெண்களிப் பாண்டங்களை உருவாக்கிய காக்கியமொன் மட்பாண்டத் தொழிலகம் ஒன்றினால் செய்யப்பட்டது. இது தொடக்ககால ஒல்லாந்தக் கிழக்கிந்தியக் கம்பனியால் ஏற்றுமதி செய்யப்பட்டது. 1660க்கும் 1690க்கும் இடையில் செய்யப்பட்டதாக நம்பப்படும் இவ்வுருவங்கள் "காக்கியமொன்" எனப்படும் கலைப்பாணியைச் சேர்ந்தவை. இவை, ஆசிய யானைகள் சப்பானில் காணப்படாதிருந்த ஒருகாலத்தில், சப்பானியத் தீவான கியுசுவில் சாகா பகுதியில் உள்ள அரித்தா என்னும் இடத்துக்கு அண்மையில் செய்யப்பட்டது.
இவ்வுருவங்கள் ஆசிய யானைகளை அடிப்படையாகக் கொண்டிருந்தாலும், சில வேறுபாடுகளும் காணப்படுகின்றன. டியூரரின் காண்டாமிருகத்தைப் போல் கிடைக்கக்கூடிய ஓரளவு தகவல்களை அடிப்படையாகக்கொண்டு செய்யப்பட்ட கலைப்பொருட்கள் ஆகும். இதை உருவாக்கிய கலைஞன் யானையை எப்போதும் பார்த்திருக்கவில்லை. ஆனால், புத்தமத மூலங்களில் கிடைத்த வரைபடங்களைப் பயன்படுத்தி உருவாக்கியிருக்கக்கூடும். இவை அக்காலத்தில் சப்பானில் புதிய தொழில்நுட்பமாக இருந்த எனாமலிட்ட போசலினினால் செய்யப்பட்டவை. ஒவ்வொரு யானையும் 35.5 சமீ உயரமும், 44 சமீ நீளமும், 14.4 சமீ அகலமும் கொண்டது.
இவற்றையும் பார்க்கவும்
பகுப்பு:பிரித்தானிய அருங்காட்சியகத்தில் உள்ள பொருட்கள் பகுப்பு:தொல்பொருட்கள்
சின்னதடாகம் ஊராட்சி
சின்னதடாகம் ஊராட்சி (Chinna thadagam Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள பெரியநாயக்கன்பாளையம் வட்டாரத்தில் அமைந்துள்ளது. இந்த ஊராட்சி, கவுண்டம்பாளையம் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8276 ஆகும். இவர்களில் பெண்கள் 4144 பேரும் ஆண்கள் 4132 பேரும் உள்ளனர். கோயம்புத்தூரில் இருந்து சுமார் 16 கிலோமீட்டர் தொலைவில் அமைந்துள்ளது. இதன் மேற்கே ஆனைகட்டி அமைந்துள்ளது. மேலும் இது கோயம்புத்தூர் மாவட்டத்தின் செங்கல் உற்பத்தியில் முக்கிய பகுதியாக திகழ்கிறது.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.